**Аляксандр Бычанок** (нар. 30 мая 1985, Магілёў) — беларускі футбаліст, паўабаронца. Ігрок нацыянальнай зборнай Беларусі (2011).

Клубная кар’ера
---------------

Выхаванец магілёўскай СДЮШАР-7, гуляў за «Дняпро», салігорскі «Шахцёр». У 2010 годзе ў складзе «Дняпра» гуляў у Лізе Еўропы.

У снежні 2010 года стаў іграком мінскага «Дынама». У сезоне 2011 быў трывалым іграком асновы, а ў пачатку 2012 года стаў радзей з’яўляцца на полі. У выніку ў ліпені 2012 года быў аддадзены ў арэнду ў «Кайрат» у чэмпіянат Казахстана. Пасля вяртання з арэнды застаўся ў «Дынама», але ў пачатку звычайна толькі выхадзіў на замену. З чэрвеня 2013 года, пры новым галоўным трэнеры Роберце Масканце, здолеў замацавацца ў асноўным складзе, дзе стаў выкарыстоўвацца як флангавы паўабаронца (да гэтага звычайна гуляў у апорнай зоне).

У студзені 2014 года пакінуў «Дынама» і неўзабаве перайшоў у «Гомель». У складзе «Гомеля» спачатку выкарыстоўваўся як атакуючы паўабаронца, але пазней быў пераведзены ў апорную зону, часам гуляў у якасці флангавага абаронцы. Па заканчэнні кантракта ў снежні 2014 года пакінуў «Гомель».

У пачатку 2015 года падтрымліваў форму ў «Іслачы», адначасова шукаючы магчымасць перайсці ў замежны клуб. У выніку ў красавіку 2015 года падпісаў кантракт з літоўскім клубам «Тракай», якому двойчы дапамог стаць срэбраным прызёрам чэмпіянату Літвы. У снежні 2017 года пакінуў «Тракай».

У студзені 2018 года стаў трэніравацца з «Іслаччу» і ў выніку падпісаў кантракт з клубам. Стаў адным з асноўных ігракоў, спачатку звычайна з’яўляўся ў стартавым складзе, пазней стаў часцей выхадзіць на замену. У красавіку 2019 года не гуляў з-за траўмы, пазней стаў з’яўляцца ў складзе, чаргуючы выхаду ў старце і на замену. У лістападзе 2019 года падоўжыў кантракт з «Іслаччу». У 2020 годзе стаў часцей выхадзіць на замену.

У снежні 2020 года завяршыў кар’еру. У студзені 2021 года заняў пасаду спартыўнага дырэктара «Іслачы».

Міжнародная кар’ера
-------------------

Гуляў за моладзевую зборную Беларусі. У 2011 годзе выклікаўся ў нацыянальную зборную, згуляў адзін матч за алімпійскую зборную Беларусі.

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі (4): 2006, 2007, 2009, 2013
* Літва 02Сярэбраны прызёр Срэбраны прызёр чэмпіянату Літвы (2): 2015, 2016
* Літва 03Бронзавы прызёр Бронзавы прызёр чэмпіянату Літвы: 2017

Зноскі
------

1. ↑  Aleksandr Bychenok // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Alyaksandr Bychanok // FBref.com<a href='https://wikidata.org/wiki/Track:Q56239490'></a>
3. ↑  Александр Быченок покинул минское "Динамо"
4. ↑  Быченок подписал контракт с "Гомелем"
5. ↑  Матвеенко, Сердюк, Невмывака и Быченок покинули «Гомель»
6. ↑  Александр Быченок тренируется с "Ислочью"
7. ↑  Александр Быченок: "Почти подписал контракт с гродненским "Неманом", но позвонили из "Тракая"
8. ↑  Александр Быченок покинул "Тракай"
9. ↑  "Ислочь" подписала Быченка
10. ↑  Быченок продлил контракт с «Ислочью»
11. ↑  Быченок завершил карьеру и будет работать в структуре "Ислочи"
12. ↑  Александр Быченок стал спортивным директором "Ислочи"

Спасылкі
--------

* Профіль на афіцыйным сайце мінскага «Дынама»

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол |